Na temelju odredbe članka 107. Zakona o odgoju i obrazovanju u osnovnoj i srednjoj školi („Narodne novine“, br. [87/08](http://www.zakon.hr/cms.htm?id=66)**,** [86/09](http://www.zakon.hr/cms.htm?id=67)**,** [92/10](http://www.zakon.hr/cms.htm?id=68)**,** [105/10](http://www.zakon.hr/cms.htm?id=69)-ispravak**,** [90/11](http://www.zakon.hr/cms.htm?id=70)**,** [5/12](http://www.zakon.hr/cms.htm?id=71)**,** [16/12](http://www.zakon.hr/cms.htm?id=72)**,** [86/12](http://www.zakon.hr/cms.htm?id=73)**,** [126/12](http://www.zakon.hr/cms.htm?id=182)**,** [94/13](http://www.zakon.hr/cms.htm?id=480), 152/14 , 7/17, 68/18 i 98/19), XII. gimnazija, Gjure Prejca 2, 10040 Zagreb, zastupana po ravnateljici Blaženki Ječminek, dipl. ing., objavljuje

JAVNI N A T J E Č A J

za radno mjesto

1. Stručni suradnik psiholog – na neodređeno, nepuno radno vrijeme (10 sati tjedno) – 1 izvršitelj/ica, uz probni rok od 3 mjeseca.
2. Nastavnik/ica psihologije – na neodređeno, nepuno radno vrijeme ( 10 sati nastave tjedno, 19,5 sati ukupno tjedno radno vrijeme) – 1 izvršitelj/ica, uz probni rok od 3 mjeseca.

Uvjeti: Uz opće uvjete za zasnivanje radnog odnosa sukladno općim propisima o radu, osoba koja zasniva radni odnos u školskoj ustanovi mora ispunjavati i posebne uvjete za zasnivanje radnog odnosa prema članku 105. i 106. Zakona o odgoju i obrazovanju u osnovnoj i srednjoj školi („Narodne novine“, br.: [87/08](http://www.zakon.hr/cms.htm?id=66),[86/09](http://www.zakon.hr/cms.htm?id=67),[92/10](http://www.zakon.hr/cms.htm?id=68),[105/10](http://www.zakon.hr/cms.htm?id=69)- ispravak,[90/11](http://www.zakon.hr/cms.htm?id=70),[5/12](http://www.zakon.hr/cms.htm?id=71),[16/12](http://www.zakon.hr/cms.htm?id=72),[86/12](http://www.zakon.hr/cms.htm?id=73),[126/12](http://www.zakon.hr/cms.htm?id=182)**,** [94/13](http://www.zakon.hr/cms.htm?id=480), 152/14, 7/17, 68/18 i 98/19) i prema Pravilniku o stručnoj spremi i pedagoško-psihološkom obrazovanju nastavnika u srednjem školstvu („Narodne novine“, br. 1/96 i 80/99- pročišćeni tekst).

U prijavi na javni natječaj navode se osobni podaci podnositelja prijave (osobno ime, adresa stanovanja, broj telefona odnosno mobitela, e-mail adresa) i naziv radnog mjesta na koje se prijavljuje.

Uz pisanu prijavu na javni natječaj kandidati/kinje su dužni priložiti: životopis, dokaz o stečenoj stručnoj spremi (preslika diplome), dokaz o državljanstvu (preslika osobne iskaznice, vojne iskaznice, putovnice ili domovnice), elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od 3 mjeseca od dana objave natječaja) i uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 3 mjeseca od dana objave natječaja).

Isprave se prilažu u neovjerenoj preslici i ne vraćaju se kandidatu nakon završetka natječajnog postupka, a izabrani kandidat je dužan prije sklapanja ugovora o radu dostaviti na uvid isprave u izvorniku ili u ovjerenoj preslici.

Kandidat koji je stekao inozemnu obrazovnu kvalifikaciju u inozemstvu dužan je uz prijavu na javni natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma („Narodne novine“, br. 57/96. i 21/00) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija („Narodne novine“, br. 158/03.,198/03.,138/06. i 45/11.)

Kandidat koji ostvaruje pravo prednosti pri zapošljavanju prema posebnim propisima, dužan je da se u prijavi na javni natječaj pozove na to pravo, odnosno dužan je uz prijavu priložiti sve dokaze propisane tim propisima te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu sa člankom 101. i 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19), dužan je uz prijavu na javni natječaj priložiti sve dokaze o ispunjavanju uvjeta iz natječaja i dokaze potrebne za ostvarivanje prava prednosti pri zapošljavanju, a koji su objavljeni na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Rok za podnošenje prijava je 8 dana od dana objave javnog natječaja na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči XII. gimnazije.

Nepravodobne i nepotpune prijave neće se razmatrati.

Osoba koja ne podnese pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku javnog natječaja, o čemu se ta osoba posebno ne obavještava.

Na javni natječaj se mogu ravnopravno prijaviti osobe oba spola.

Prijave se podnose neposredno ili poštom na adresu: **XII. gimnazija, Gjure Prejca 2, 10 040 Zagreb, s naznakom ''za natječaj''**.

Za kandidate koji ispunjavaju formalne uvjete iz javnog natječaja i koji su podnijeli pravodobne i potpune prijave provest će se **razgovor** na koji će kandidati biti **pozvani** prvenstveno putem mrežnih stranica XII. gimnazije u rubrici pod nazivom „Natječaji“, te putem elektroničke pošte ili telefona (navedenih u prijavi podnositelja). Poziv na razgovor, odnosno vrijeme i mjesto održavanja razgovora objavit će se najmanje 5 dana prije dana određenog za održavanje razgovora na mrežnoj stranici XII. gimnazije u rubrici pod nazivom „Natječaji“. Kandidat koji nije pristupio razgovoru smatra se da je povukao prijavu na javni natječaj i više se ne smatra kandidatom u postupku.

Kandidati/kinje će biti **obaviješteni** o rezultatima javnog natječaja putem **mrežne stranice XII. gimnazije** **(**<http://gimnazija-dvanaesta-zg.skole.hr/>) u roku od 15 dana od dana sklapanja ugovora o radu s izabranim kandidatom/kinjom. Osoba koja se poziva na pravo prednosti pri zapošljavanju prema posebnim propisima, a koja ne bude izabrana, obavještava se o rezultatima javnog natječaja poštom.

Podnošenjem prijave na javni natječaj kandidat daje izričitu privolu XII. gimnaziji da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/79 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18).

Rok za podnošenje prijava na javni natječaj: 26.1. 2021.-3.2.2021. godine.

Javni natječaj je objavljen na mrežnim stranicama i oglasnim pločama XII. gimnazije i mrežnim stranicama i oglasnim pločama Hrvatskoga zavoda za zapošljavanje dana 26.1.2021. godine.

**KLASA: 112-01/21-01/3**

**URBROJ: 251-297-01-20-01**

**U Zagrebu, 25. siječnja 2021. godine**

 **Ravnateljica:**

 **Blaženka Ječminek, dipl.ing.**